CELEX: 32010D0183
Language: et
Date: 2010-02-16 00:00:00
Title: 2010/183/: Nõukogu otsus, 16. märts 2010 , millega muudetakse otsust 2009/459/EÜ, millega antakse Rumeeniale ühenduse keskmise tähtajaga rahalist abi

30.3.2010   
            
            
               ET
            
            
               Euroopa Liidu Teataja
            
            
               L 83/19
            
         NÕUKOGU OTSUS,
   16. märts 2010,
   millega muudetakse otsust 2009/459/EÜ, millega antakse Rumeeniale ühenduse keskmise tähtajaga rahalist abi
   (2010/183/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 18. veebruari 2002. aasta määrust (EÜ) nr 332/2002, millega liikmesriikide maksebilansi toetamiseks luuakse keskmise tähtajaga rahalise abi süsteem, (1) eriti selle artikli 5 teist lõiku koostoimes artikliga 8,
   võttes arvesse komisjoni ettepanekut, mis on esitatud pärast konsulteerimist majandus- ja rahanduskomiteega,
   ning arvestades järgmist:
   
               (1)
            
            
               Otsusega 2009/458/EÜ (2) andis nõukogu Rumeeniale vastastikust abi ning otsusega 2009/459/EÜ (3) andis nõukogu Rumeeniale keskmise tähtajaga rahalist abi.
            
         
               (2)
            
            
               Rumeenias väljakujunenud majandussurutise ulatuse ja tõsiduse tõttu tuleb läbi vaadata rahalise abi osamaksete tegemiseks seatud majanduspoliitilised tingimused, et võtta arvesse reaalse SKP eeldatust suurema vähenemise mõju.
            
         
               (3)
            
            
               Seepärast tuleks otsust 2009/459/EÜ vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2009/459/EÜ muudetakse järgmiselt:
   
               1)
            
            
               artikli 3 lõike 5 punkt a asendatakse järgmisega:
               
                           „a)
                        
                        
                           keskpika perioodi selge eelarveprogrammi rakendamine, et vähendada valitsemissektori eelarve puudujääki allapoole aluslepingus sätestatud kontrollväärtust 3 % SKPst sellise ajaraamistiku jooksul ja sellise konsolideerimiskava kohaselt, mis on kooskõlas nõukogu poolt ülemäärase eelarvepuudujäägi menetluse raames vastu võetud soovitusega Rumeeniale;”;
                        
                     
         
               2)
            
            
               artikli 3 lõike 5 punkt b asendatakse järgmisega:
               
                           „b)
                        
                        
                           2010. aasta ja järgmiste aastate eelarvete vastuvõtmine ja rakendamine kooskõlas konsolideerimiskavaga, mis on sätestatud täiendavas vastastikuse mõistmise memorandumis;”.
                        
                     
         Artikkel 2
   Käesolev otsus jõustub selle teatavakstegemise päeval.
   Artikkel 3
   Käesolev otsus on adresseeritud Rumeeniale.
   Artikkel 4
   Käesolev otsus avaldatakse Euroopa Liidu Teatajas.
   
      Brüssel, 16. märts 2010
      
         
            Nõukogu nimel
         
         
            eesistuja
         
         E. SALGADO
      
   
   
      (1)  EÜT L 53, 23.2.2002, lk 1.
   
      (2)  ELT L 150, 13.6.2009, lk 6.
   
      (3)  ELT L 150, 13.6.2009, lk 8.